stanford-oval/wikipedia huggingface dataset:
ฟุตซอลไทยลีก
สโมสรชนะเลิศการแข่งขัน

| ครั้งที่ | ฤดูกาล | ชนะเลิศ | รองชนะเลิศ | อันดับที่ 3 |
| --- | --- | --- | --- | --- |
| 1 | 2549/2550 | ชลบุรี บลูเวฟ | ไอ แอม สปอร์ต | ทีโอที |
| 2 | 2550/2551 | การท่าเรือ | ชลบุรีบลูเวฟ | แคท เอฟซี |
| 3 | 2552 | ชลบุรี บลูเวฟ | แคท เอฟซี | ไอ แอม สปอร์ต |
| 4 | 2553 | ธอส.อาร์แบค | การท่าเรือ | แคท เอฟซี |
| 5 | 2554/55 | ธอส.อาร์แบค | ลำปาง ยูไนเต็ด | การท่าเรือ |
| 6 | 2555/56 | ชลบุรี ธอส.อาร์แบค | ลำปาง ยูไนเต็ด ปทุมคงคา | ศรีปทุม ซันไรส์ ศรีสะเกษ |
| 7 | 2557 | ชลบุรี บลูเวฟ | การท่าเรือ | ราชนาวี |
| 8 | 2558 | ชลบุรี บลูเวฟ | แบงค็อก เอฟซี | การท่าเรือ |
| 9 | 2559 | ชลบุรี บลูเวฟ | การท่าเรือ | แบงค็อก บีทีเอส |
| 10 | 2560 | ชลบุรี บลูเวฟ | การท่าเรือ | แบงค็อก บีทีเอส |
| 11 | 2561 | การท่าเรือ | พีทีที บลูเวฟ ชลบุรี | สุราษฎร์ธานี |
| 12 | 2562 | การท่าเรือ เอเอสเอ็ม | พีทีที บลูเวฟ ชลบุรี | สุราษฎร์ธานี |
| 13 | 2563 | ชลบุรี บลูเวฟ | การท่าเรือ เอเอสเอ็ม | แคท เอฟซี |
| 14 | 2564/65 | ชลบุรี บลูเวฟ | ห้องเย็นท่าข้าม | แบงค็อก บีทีเอส |
| 15 | 2565 | การท่าเรือ | ห้องเย็นท่าข้าม | แบล็คเพิร์ล ยูไนเต็ด |
| 16 | 2566 | ห้องเย็นท่าข้าม | แบล็คเพิร์ล ยูไนเต็ด | บลูเวฟ ชลบุรี |
| 17 | 2567 | ห้องเย็นท่าข้าม | การท่าเรือ เอเอสเอ็ม | บลูเวฟ ชลบุรี |
สโมสรที่เข้าร่วมฟุตซอลไทยลีก (ฤดูกาล 2568)

ห้องเย็นท่าข้าม
การท่าเรือ เอเอสเอ็ม
บลูเวฟ ชลบุรี
แบล็คเพิร์ล ยูไนเต็ด
ธรรมศาสตร์ สแตลเลี่ยน
แบงค็อก บีทีเอส
ม.ราชภัฎเพชรบุรี​
ม.เกษมบัณฑิต
สุราษฏร์ธานี
นนทบุรี ฟุตซอลคลับ
วายเอฟเอ ศรีราชา
ราชนาวี
เอสแบค-นอร์ทกรุงเทพ
ศรีนครินทรวิโรฒ ไอมาเน่
ดูเพิ่ม

ฟุตซอลไทยแลนด์ลีกดิวิชัน 1
แหล่งข้อมูลอื่น

เว็บไซต์อย่างเป็นทางการ
Futsal Thailand - ฟุตซอลไทยแลนด์ ทางเฟซบุ๊ก
| ด ค กฟุตซอลไทยลีก |
| --- | --- |
สโมสรในฤดูกาล 2567:  การท่าเรือ เอเอสเอ็ม  เกษมบัณฑิต  เจที ทรัค นครราชสีมา  ธรรมศาสตร์ สแตลเลี่ยน  นนทบุรี ฟุตซอลคลับ  บลูเวฟ ชลบุรี  แบงค็อก บีทีเอส  แบล็คเพิร์ล ยูไนเต็ด  ฟุตซอลไทยอาร์มี่  ราชนาวี  ราชภัฏเพชรบุรี  วายเอฟเอ ศรีราชา  สุราษฎร์ธานี  ห้องเย็นท่าข้าม 
อดีตสโมสรในฟุตซอลไทยลีก:  บางกอกซิตี้  สมุทรสาคร  ไทย-เทค  นครราชสีมา วี-วัน  อยุธยาซิตี้  บางกอกกล๊าส  ไอแอม สปอร์ต  ลำปางยูไนเต็ด  ภูเก็ตยูไนเต็ด  สมุทรปราการ  ศรีปทุม ศรีสะเกษ  ทีโอที  เชสส์ มหาสารคาม  เอ็นที ฟุตซอลคลับ  ม.ภาคตะวันออกเฉียงเหนือ 
ฤดูกาล:  2549/2550  2550/2551  2552  2553  2554/55  2555/56  2557  2558  2559  2560  2561  2562  2563  2564–2565  2565  2566  2567 
| ด ค กลีกกีฬาในประเทศไทย |
| --- | --- | --- |
| อาชีพ | ฟุตบอล (ชาย · หญิง) · ฟุตซอล (ชาย · หญิง) · วอลเลย์บอล (ชาย · หญิง) บาสเกตบอล (ชาย · หญิง) · ฮอกกี้ · ฮอกกี้น้ำแข็ง · คริกเกต · โปโลน้ำ · ซอฟต์บอล · เบสบอล · ตะกร้อ · ฟุตบอลชายหาด |  |
| เยาวชน | ฟุตบอล · วอลเลย์บอล · เบสบอล |  |
| มหาวิทยาลัย | ฟุตบอล (ชาย · หญิง) · ฟุตซอล · วอลเลย์บอล · บาสเกตบอล · ฮอกกี้น้ำแข็ง |  |
| อีสปอร์ต | ฟุตบอล |  |
| อื่น ๆ | แบดมินตัน · มวยไทย |  |
พระเจ้ามหานามะ

พระเจ้ามหานามศากยราชา   เอตทัคคะผู้ถวายทานอันประณีต   มีพระอนุชา 1 พระองค์ คือ เจ้าชายอนุรุทธะ   เอตทัคคะผู้ได้ตาทิพย์   พระเจ้ามหานามะประสูติในพระราชวังกรุงกบิลพัสดุ์    โดยชื่อมหานามะนั้นสันนิษฐานว่าเป็นชื่อที่ตั้งขึ้นตามชื่อของหนึ่งในปัญจวัคคีย์ที่อาศัยอยู่ในกรุงกบิลพัสดุ์คือท่านมหานามะซึ่งต่อมาได้เป็นท่านพระมหานามะเถระ   สำหรับพระเจ้ามหานามะนั้นอดีตชาติของท่านในสมัยพระกัสสปพุทธเจ้าพระองค์เกิดเป็นมนุษย์และได้ฟังธรรมที่พระพุทธองค์ทรงแสดงเกี่ยวกับเรื่องอายุขัยของมนุษย์และพระพุทธเจ้าองค์ต่อไปจึงเกิดความเลื่อมใสแล้วจึงตั้งจิตอธิษฐานเพื่อมาเกิดเป็นพระสาวกของพระโคตมพุทธเจ้า   หลังจากที่ตายจากอัตภาพนั้นแล้วได้ท่องเที่ยวอยู่ในภพเทวดาและมนุษย์เท่านั้นและในครั้งพุทธกาลได้มาเกิดเป็นเจ้าศากยะพระนามว่ามหานามะ
ครองกรุงกบิลพัสดุ์

เมื่อพระโพธิสัตว์โคตมได้ตรัสรู้เป็นอรหันตสัมมาสัมพุทธแล้ว  จึงเสด็จมาโปรดพระประยูรญาติ  เจ้าชายมหานามได้ตั้งใจรอพระผู้มีพระภาคด้วยจิตที่เลื่อมใสและได้ออกจากพระราชวังไปต้อนรับพระผู้มีพระภาคด้วยพระองค์เองเพียงลำพังในเย็นวันนั้นเอง  และได้จัดหาที่พักถวายพระบรมศาสดาภายในอารามของภรัณฑุดาบส  จากนั้นเป็นต้นมาพระพุทธองค์ก็ได้ทรงแสดงธรรมโปรดเจ้าชายมหานามอยู่เรื่อยในเขตพระนครกบิลพัสดุ์นั่นเอง
ครั้นเมื่อพระเจ้าสุทโธทนะพุทธบิดาได้เสด็จสวรรคตแล้ว  เจ้าชายภัททิยะผู้จะได้ขึ้นครองราชสมบัติสืบทอดต่อ  แต่เจ้าชายอนุรุทธซึ่งเป็นพระสหายได้ชวนพระองค์ออกผนวชทำให้ราชสมบัติขาดผู้สืบทอด  บรรดาพราหมณ์ปุโรหิตทั้งหลาย  จึงอัญเชิญเจ้าชายมหานามเสด็จขึ้นครองราชย์เป็นพระเจ้ามหานามศากยราชาสืบต่อมา ตลอดเวลาที่พระผู้มีพระภาคประทับอยู่ ณ นิโครธารามพระเจ้ามหานามศากยราชาได้เสด็จเข้าไปฟังธรรมกับพระบรมศาสดาอย่างสม่ำเสมอ  โดยพระองค์จะเสด็จไปพร้อมกับราชองครักษ์  ครั้นเมื่อถึงนิโครธารามได้รับสั่งให้ราชองครักษ์กลับพระนครก่อนส่วนพระองค์เสด็จกลับพระนครเพียงลำพัง
ถวายทานมีรสประณีต

ต่อมาสมัยหนึ่ง พระบรมศาสดาเสด็จจำพรรษา ณ เมืองเวรัญชา พร้อมด้วยหมู่พระภิกษุสงฆ์ ตามคำอาราธนาของเวรัญชพราหมณ์ ภิกษุสงฆ์ได้รับความลำบาก ด้วยการเที่ยวภิกขาจาร เพราะขาดทายกและทายิกาที่จะถวายอาหารบิณฑบาตตลอดทั้งพรรษา
ครั้นออกพรรษาแล้ว พระพุทธองค์ทรงพาภิกษุสงฆ์ เสด็จไปยังกรุงกบิลพัสดุ์ เสด็จเข้า ประทับ ณ นิโครธาราม พระเจ้ามหานามศากยราชา ทรงทราบจึงเสด็จไปเฝ้า กราบถวายบังคมแล้ว ประทับนั่ง ณ ที่อันสมควร กราบว่าพระพุทธองค์ และภิกษุสงฆ์ได้รับความลำบากด้วย ภิกขาจารในพรรษาที่ผ่านมา จึงกราบทูลขอพระวโรกาส ถวายภัตตาหารอันมีรสประณีตแด่พระพุทธองค์ พร้อมด้วยภิกษุสงฆ์เป็นระยะเวลา 4 เดือน
ครั้นทราบว่า พระพุทธองค์ทรงรับโดยดุษณีภาพแล้ว ตั้งแต่วันรุ่งขึ้น ก็ได้บำรุงภิกษุสงฆ์ โดยมีพระพุทธองค์เป็นประมุข ด้วยโภชนาหารอันประณีต และของมีรสอร่อย 4 ชนิด ทุก ๆ วัน ครั้นครบกำหนด 4 เดือนแล้ว ได้กราบทูลขอรับปฏิญญาต่อไปอีก 4 เดือน รวมเป็น 8 เดือน และก็ขอรับปฏิญญาต่ออีก 4 เดือน รวมทั้งสิ้นเป็น 1 ปี
เมื่อครบกำหนดวาระ 1 ปีแล้ว พระพุทธองค์ไม่ทรงรับอาราธนาเกินไปกว่านั้น ส่วนพระเจ้ามหานามศากยราชา ก็ทรงปลื้มปีติยินดี กับสักการทานที่พระองค์บำเพ็ญถวาย ตลอดระยะเวลา 1 ปีนั้น เกียรติคุณของพระเจ้ามหานาม ก็ฟุ้งขจรไปทั่วทั้งชมพูทวีป
ต่อมา พระพุทธองค์ประทับ ณ วัดพระเชตวัน อารามของอนาถบิณฑิกเศรษฐี ได้สถาปนาพระเจ้ามหานามศากยราชา ในตำแหน่งเอตทัคคะเป็นผู้เลิศกว่าอุบาสกทั้งหลาย ในฝ่ายผู้ถวายทานอันประณีต
บั้นปลายชีวิต

พระเจ้ามหานามศากยราชาเป็นกษัตริย์ที่มีความเลื่อมใสศรัทธาในพระพุทธศาสนาเป็นอย่างมาก  พระองค์ดำรงขันธ์อยู่พอสมควรจึงเสด็จสวรรคต เพราะพระองค์เป็นโสดาบันประเภทสัตตักขัตตุปรมัง จึงไปบังเกิดอีกเจ็ดครั้งเป็นเทวดาชั้นดาวดึงส์ เทวดาชั้นยามา เทวดาชั้นดุสิต เทวดาชั้นนิมมานรดี เทวดาชั้นปรนิมมิตวสวัตตีและในสองชาติสุดท้ายได้เกิดเป็นมนุษย์ในเรือนสกุล แล้วจึงเสด็จดับขันธปรินิพพาน
โดยพระองค์เสด็จปรินิพพานภายหลังพระพุทธเจ้าประมาณ 2600 ปี (ตอนนี้ ปี พ.ศ.2568 ยังไม่ถึง 2600 ปี พุทธปรินิพพาน)  มีข้อสังเกตว่าพระองค์เป็นโสดาบันประเภทสัตตักขัตตุปรมังเหตุใดจึงใช้เวลาแค่ 2600 ปีในการปรินิพพาน ซึ่งอาจเป็นไปได้ว่าเมื่อครั้งเป็นเทวดา พระองค์อาจมีชีวิตอยู่ไม่ถึงอายุขัยของเทวดาในภพนั้นๆ
ดำรง พุฒตาล

| ดำรง พุฒตาล |
| --- | --- |

เกิด: 31 พฤษภาคม พ.ศ. 2487 (80 ปี) จังหวัดพระนครศรีอยุธยา ประเทศไทย
อาชีพ: นักการเมือง, นักแสดง, พิธีกร
ดำรง  พุฒตาล (เกิด 31 พฤษภาคม พ.ศ. 2487) เป็นบุคคลในแวดวงโทรทัศน์และสื่อมวลชนชาวไทย โดยเริ่มงานในแวดวงนี้มาตั้งแต่ปี พ.ศ. 2510 และอดีตสมาชิกวุฒิสภา ปัจจุบันดำรงตำแหน่งที่ปรึกษาประธานรัฐสภา (กิตติมศักดิ์) (วันมูหะมัดนอร์ มะทา)
ประวัติ

ดำรงเป็นชาวไทยมุสลิมที่มีเชื้อสายเปอร์เซีย โดยบรรพบุรุษได้เดินทางเข้ามาตั้งรกรากในประเทศไทย เมื่อกว่า 400 ปีก่อน ในสมัยอยุธยาตรงกับรัชสมัยสมเด็จพระเอกาทศรถ[ต้องการอ้างอิง] โดยเจ้าตัวเกิดที่อำเภอพระนครศรีอยุธยา จังหวัดพระนครศรีอยุธยา ริมแม่น้ำลพบุรี และมีผู้เป็นทวดมีที่ดินอยู่ที่อำเภอวังน้อยกว่า 300 ไร่
ในวัยเด็กเจ้าตัวมักว่ายน้ำเล่นในแม่น้ำเจ้าพระยาและแม่น้ำป่าสัก รวมถึงแม่น้ำลพบุรี และชอบที่จะพูดคุยกับนักท่องเที่ยวชาวต่างชาติที่มาท่องเที่ยวยังพระนครศรีอยุธยา ด้วยการเป็นมัคคุเทศน์ท้องถิ่น และได้ฝึกฝนภาษาอังกฤษไปในตัว
ผลงานของดำรง ได้แก่ การเป็นพิธีคู่กับธรรมรัตน์ นาคสุริยะ รวมถึงการเป็นพิธีในรายการเจาะใจทางช่อง 5 อย่างยาวนานหลายปี คู่กับสัญญา คุณากร รวมถึงการเป็นผู้ผลิตนิตยสารคู่สร้างคู่สม และรายการโทรทัศน์ สู้แล้วรวย เป็นต้น
น้องชายของเจ้าตัว คือ มาโนช พุฒตาล นักดนตรีและนักวิจารณ์เพลง
ปัจจุบัน เจ้าตัวพักอาศัยอยู่ในบ้านพักที่ใช้ชื่อว่า บ้านเวียงเหล็ก ริมถนนอู่ทอง ติดกับแม่น้ำเจ้าพระยา ในจังหวัดพระนครศรีอยุธยา โดยอยู่ตรงข้ามกับวัดพุทไธศวรรย์ และห่างจากสถานที่เจ้าตัวเกิดไม่เกิน 2 กิโลเมตร
การศึกษา

จบปริญญาตรี การศึกษาบัณฑิต (มหาวิทยาลัยศรีนครินทรวิโรฒ ประสานมิตร)
ปริญญาโท รัฐศาสตร์มหาบัณฑิต (มหาวิทยาลัยสุโขทัยธรรมาธิราช)
ปริญญาเอกดุษฎีบัณฑิตจาก 3 สถาบัน คือ
ปริญญาศิลปศาสตร์ดุษฎีบัณฑิตกิตติมศักดิ์ สาขานิเทศศาสตร์ จากมหาวิทยาลัยราชภัฏพระนครศรีอยุธยา  ปี 2532
ปริญญาศิลปศาสตร์ดุษฎีบัณฑิตกิตติมศักดิ์ สาขาการท่องเที่ยว จากมหาวิทยาลัยเทคโนโลยีราชมงคลกรุงเทพ ปี 2553
ปริญญาศิลปศาสตร์ดุษฎีบัณฑิตกิตติมศักดิ์ สาขานิเทศศาสตร์ จากมหาวิทยาลัยราชภัฏลำปาง ปี 2558
ผลงานแสดงภาพยนตร์

ดรุณีผีสิง (2516)
เท่งป๊ะต๊ะติ๊งโหน่ง (2521)
สุริโยไท (2544)
การงาน

อดีตสมาชิกวุฒิสภา (แต่งตั้ง) 4 ปี
อดีตสมาชิกวุฒิสภา (เลือกตั้ง—กรุงเทพมหานคร) 6 ปี
ผู้ผลิต พิธีกร และผู้ดำเนินรายการโทรทัศน์ตั้งแต่ ปี 2510
ประธานและผู้ก่อตั้งมูลนิธิเมาไม่ขับ
ประธานมูลนิธิดำรงพุฒตาล (อนุรักษ์ภาษาไทยและวัฒนธรรมไทย)
กรรมการส่งเสริมคุณธรรมแห่งชาติ
กรรมการมูลนิธิรามาธิบดี ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี
กรรมการผู้ทรงคุณวุฒิ สภามหาวิทยาลัยราชภัฏกาญจนบุรี, มหาวิทยาลัยราชภัฏยะลา และ มหาวิทยาลัยราชภัฏพระนครศรีอยุธยา
ผู้ก่อตั้งและเจ้าของนิตยสาร คู่สร้างคู่สม
วิทยากรบรรยายในหัวข้อที่มีประสบการณ์ให้กับสถาบันการศึกษาและองค์กรหรือหน่วยงานต่าง ๆ ทั้งของรัฐและเอกชน
ที่ปรึกษาประธานรัฐสภา (กิตติมศักดิ์) (นาย วันมูหะมัดนอร์ มะทา)
เกียรติคุณ

รางวัลนาฏราช ครั้งที่ 13  รางวัลเกียรติยศทางด้านวิทยุ
รางวัลนาฏราช ครั้งที่ 14  รางวัลเกียรติยศทางด้านโทรทัศน์
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
โทรุ ซากุราอิ

| โทรุ ซากุราอิ |
| --- | --- |
櫻井 トオル
เกิด:  (1987-11-10) 10 พฤศจิกายน ค.ศ. 1987 (37 ปี) จังหวัดเฮียวโงะ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2011 – ปัจจุบัน
องค์การ: เค็นโพรดักชัน
โทรุ ซากุราอิ (ญี่ปุ่น: 櫻井 トオル; โรมาจิ: Sakurai Tōru, เกิด 10 พฤศจิกายน 1987) เป็นนักพากย์ชายชาวญี่ปุ่น เกิดที่เมืองโคเบะ จังหวัดเฮียวโงะ สังกัดค่ายเค็นโพรดักชัน
สราวุฒิ พุ่มทอง

| สราวุฒิ พุ่มทอง |
| --- | --- |
งานครบรอบ 7 ปี เอ็มทีวีไทยแลนด์
สารนิเทศภูมิหลัง
เกิด: 29 มีนาคม พ.ศ. 2521 (46 ปี) อำเภอบ้านแหลม จังหวัดเพชรบุรี ประเทศไทย
คู่สมรส: วิฤดา สุนทรศิริ (2550–ปัจจุบัน)
อาชีพ: นักแสดง นักร้อง พิธีกร
ปีที่แสดง: พ.ศ. 2541–ปัจจุบัน
สราวุฒิ พุ่มทอง ชื่อเล่น ทีน (เกิด 29 มีนาคม พ.ศ. 2521) เป็นนักแสดงชาวไทย
ประวัติ

สราวุฒิ พุ่มทอง ชื่อเล่น ทีน (มีชื่อเล่นจริงๆว่า ทอม) เกิดเมื่อวันที่ 29 มีนาคม พ.ศ. 2521 จบการศึกษาระดับประถมศึกษาจาก โรงเรียนหาดเจ้าสำราญ - พรหมานูกูล ระดับมัธยมศึกษาจาก โรงเรียนพรหมานุสรณ์จังหวัดเพชรบุรี ระดับปริญญาตรีจาก คณะรัฐศาสตร์ มหาวิทยาลัยรามคำแหง
สราวุฒิ พุ่มทอง มีผลงานเพลงในนามศิลปินกลุ่ม Teen 8 Grade A ร่วมกับ ภัคพร ภูวะปัจฉิม (ปอ), เจนนิเฟอร์ โปลิตานนท์ (เจนนี่), อิสราภรณ์ จันทรโสภาคย์ (แอนนา), มิเชล วอกอร์ด (มิเชล), ปริญญา อินทชัย (เวย์), ฐิติ เวชบุล (เอ๊กซ์) และ ศตวรรษ เศรษฐกร (เต๊ะ) ต่อมาออกผลงานในฐานะศิลปินดูโอในนาม The Two Men Show คู่กับ คิมหันต์ วัฒน์รณชัย (คิม) อีกทั้งยังมีผลงานแสดงละครอีกหลายเรื่อง เช่น ฉลุย, ถนนสายหัวใจ, เจ้าบ่าวก้นครัว และยังเป็นพิธีกรรายการโทรทัศน์หลายรายการ ส่วนผลงานภาพยนตร์อย่างเช่น ผีหัวขาด 2, หลวงพี่เท่ง, เสือภูเขา และ พระ เด็ก เสือ ไก่ วอก
ชีวิตส่วนตัว หมั้นกับสาวนอกวงการ น้อง - วิฤดา สุนทรศิริ เมื่อเดือน กรกฎาคม พ.ศ. 2550 และฉลองมงคลสมรสเมื่อเดือนพฤศจิกายน พ.ศ. 2550
ผลงาน > ภาพยนตร์

มนต์ผีบอก (2547)
หลวงพี่เท่ง (2548)
เสือภูเขา (2548)
พระ เด็ก เสือ ไก่ วอก (2549)
พ่อของสราสราสรา (2554)
หลวงพี่เท่ง Comeback (2567)
ผลงาน > รายการโทรทัศน์

ทีน for teen ช่อง 5
ระเบิดเถิดเทิง ช่อง 5
ลับสมอง
ยุทธจักรนักจำ ช่อง 9
4 ซ่าส์ท้าตะลุย
5 อภินิหาร
เกมนักชิม
เกมจารชน ช่อง 5 พิธีกรภาคสนาม ช่วง ผงซักฟอกบรีส
คิดดีคิดสนุก ช่อง 7HD
ไทยเฟรนด์ทริป มิตรถิ่นแดนไทย ช่อง 7HD
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี พ> ศ. | เรื่อง | บทบาท | หมายเหตุ |
| --- | --- | --- | --- |
| 2541 | ฉลุย |  |  |
| 2545 | สยึมกึ๋ยส์ |  |  |
| 2547 | ฝากดินกลิ่นดาว |  |  |
| 2548 | ปิ๊ง |  |  |
| 2548 | เจ้าบ่าวก้นครัว |  |  |
| 2548 | สาธร - ดอนเจดีย์ |  |  |
| 2548 | กลิ่นแก้วตำหนักขาว |  |  |
| 2549 | เจ้าสาวบ้านไร่ |  |  |
| 2550 | แม่ครัวคนใหม่ |  |  |
| 2550 | ฝนเหนือ | หาญ |  |
| 2551 | แม่หัวลำโพง |  |  |
| 2553 | มนต์รักลูกทุ่ง |  |  |
| 2555 | The Sixth Sense สื่อรักสัมผัสหัวใจ |  |  |
| 2556 | ดอกอ้อสายขวัญ |  |  |
| 2558 | สะใภ้สายลับ |  |  |
| 2558 | นางสาวทองสร้อย คุณแจ๋วหมายเลข 1 |  |  |
| 2559 | วัยแสบสาแหรกขาด |  |  |
| 2559 | มือปราบสายเดี่ยว |  |  |
| 2562 | ชุมแพ |  |  |
รักทีนเอจ ต้องเกรด A (2541) ช่อง 5
ห้าวเล็กเล็ก (2543) ช่อง 7
กลิ่นสีและกาวแป้ง (2544) ช่อง ไอทีวี
เขยฃ่าส์ พ่อตาแสบ (2544) ช่อง 5
ถนนสายหัวใจ (2545) ช่อง ไอทีวี
บ่วงบรรจถรณ์ (2545) ช่อง 7
แก่งกระโดน (2550) ช่อง 7
บาปรักทะเลฝัน (2560) ช่อง 3 เอสดี
ผลงาน > ผลงานเพลง

| ชื่ออัลบั้ม | วางแผง/สังกัด | รายชื่อเพลง |
| --- | --- | --- |
| Teen 8 Grade A (ร่วมกับ เจนนี่, ปอ, แอนนา, มิเชล, เวย์, เต๊ะ และ เอ็กซ์) | 15 มกราคม พ.ศ. 2541 กรีนบีนส์ ในเครือบริษัท จีเอ็มเอ็มแกรมมี่ |  ไปด้วยคน  ของใคร  เพื่อนเท่านั้น  ผมพร้อมแล้วครับ  กวน  ใครไม่รู้นะ  ฝากไว้ได้ไหม  ฮึ่ม (เกรงใจ)  ถึงเธอ  ขอบคุณ (เป็นเพราะเธอ) |
| ทีน&คิม The Two Men Show (ร่วมกับ คิม - คิมหันต์ วัฒน์รณชัย) | 25 มีนาคม พ.ศ. 2542 กรีนบีนส์ ในเครือบริษัท จีเอ็มเอ็มแกรมมี่ |  แม่ตำลึง  หลบไปพัก  จ๋า  ฝังดินไปแล้ว  หนังชีวิต  ห่วงเธอจัง  ไม่ชอบอย่าลบหลู่  อย่าเล่นแบบนี้  คนช่างซัก  ตายตาหลับ  พ่อให้พอ |
สาวใส่ต่างหูมุก

| สาวใส่ต่างหูมุก |
| --- | --- |
ดัตช์: Meisje met de parel

ศิลปิน: โยฮันเนิส เฟอร์เมร์
ปี: ป. ค.ศ. 1665
ประเภท: Tronie
สื่อ: จิตรกรรมสีน้ำมันบนผ้าใบ
ขบวนการ: จิตรกรรมยุคทองของเนเธอร์แลนด์
มิติ: 44.5 cm × 39 cm (17.5 นิ้ว × 15 นิ้ว)
สถานที่: เมาริตส์เฮยส์ เดอะเฮก ประเทศเนเธอร์แลนด์
สาวใส่ต่างหูมุก (ดัตช์: Meisje met de parel; อังกฤษ: Girl with a Pearl Earring) เป็นภาพเขียนสีน้ำมันที่เขียนโดยโยฮันเนิส เฟอร์เมร์ จิตรกรชาวดัตช์ในสมัยบาโรก เคยมีชื่อเรียกหลายแบบมาหลายศตวรรษ โดยชื่อปัจจุบันมีมาตั้งแต่ปลายคริสต์ศตวรรษที่ 20 ตามต่างหูที่ผู้หญิงในภาพสวมใส่ ปัจจุบันตั้งแสดงอยู่ที่พิพิธภัณฑสถานศิลปะเมาริตส์เฮยส์ (Mauritshuis) ในเดอะเฮก ประเทศเนเธอร์แลนด์
เฟอร์เมร์เขียนภาพ "สาวใส่ต่างหูมุก" เสร็จใน ค.ศ. 1665 ที่บางครั้งเรียกว่า "โมนาลิซาแห่งทางเหนือ" หรือ "โมนาลิซาของชาวดัตช์"
เบื้องหลัง

โดยทั่วไปแล้วเกือบจะไม่มีอะไรที่ทราบเกี่ยวกับผู้เขียนภาพและงานที่เขียน ภาพนี้ลงชื่อ "IVMeer" แต่ไม่ลงวันที่และไม่ทราบแน่ชัดว่างานนี้เป็นงานที่รับจ้างเขียนหรือไม่ และถ้าใช่แล้วใครเป็นผู้จ้าง แต่ไม่ว่าอย่างไรก็ตาม ภาพนี้มิได้จงใจจะให้เป็นภาพเหมือนธรรมดา
วรรณกรรมที่เกี่ยวกับเฟอร์เมร์เมื่อไม่นานมานี้ชี้ให้เห็นว่าเป็นงาน "tronie" ที่เป็นงานเขียนของเนเธอร์แลนด์ที่เป็นส่วนศีรษะที่มิได้จงใจจะให้เป็นภาพเหมือนที่เจาะจงว่าเป็นใคร หลังจากการบูรณะครั้งล่าสุดในปี ค.ศ. 1994 สายตาที่มองจากภาพมายังผู้ดูได้รับการปรับปรุงให้ดีขึ้นกว่าเดิมมาก
ด้วยคำแนะนำของฟิกตอร์ เดอ สตูเอิร์ส (Victor de Stuers) ผู้ที่รณรงค์เป็นปี ๆ ในการป้องกันการขายภาพของเฟอร์เมร์ให้กับผู้ซื้อนอกเนเธอร์แลนด์ อาร์โนลดึส อันดรีส เด ตงบ์ (Arnoldus Andries des Tombe) ได้ซื้องานชิ้นนี้จากงานประมูลที่เดอะเฮกในปี ค.ศ. 1881 ในราคาเพียงสองกิลเดอร์สามสิบเซนต์ เพราะภาพเขียนอยู่ในสภาพที่ไม่ดีนัก เด ตงบ์ไม่มีผู้สืบตระกูลที่จะรับภาพเขียนต่อจึงได้อุทิศภาพเขียนในความเป็นเจ้าของรวมทั้งภาพนี้ให้แก่เมาริตส์เฮยส์ในปี ค.ศ. 1902
ในปี ค.ศ. 1937 ภาพเขียนที่คล้ายคลึงกัน "สาวยิ้ม" (Smiling Girl) ที่ขณะนั้นเชื่อกันว่าเขียนโดยเฟอร์เมร์ของนักสะสมอเมริกันแอนดรูว์ ดับเบิลยู. เมลลอน (Andrew W. Mellon) ได้รับการอุทิศให้แก่หอศิลป์แห่งชาติ ในกรุงวอชิงตัน ดี.ซี. แต่ปัจจุบันเชื่อกันโดยทั่วไปว่าเป็นภาพปลอม ผู้เชี่ยวชาญเกี่ยวกับงานเขียนของเฟอร์เมร์ อาร์เทอร์ วีล็อก (Arthur Wheelock) อ้างในการศึกษาในปี ค.ศ. 1995 ว่าเป็นงานเขียนของเตโอ ฟัน ไวน์คาร์เดิน (Theo van Wijngaarden) ผู้เป็นจิตรกรเขียนภาพปลอมของคริสต์ศตวรรษที่ 20 เพื่อนของจิตรกรฮัน ฟัน เมเคอเริน (Han van Meegeren)
"สาวใส่ต่างหูมุก" ในวรรณกรรม

เทรซี เชวาเลียร์ (Tracy Chevalier) เขียนนวนิยายประวัติศาสตร์ชื่อเดียวกันในปี ค.ศ. 1999 โดยสร้างตัวละคร สิ่งแวดล้อม และเหตุการณ์ต่าง ๆ ที่นำมาสู่ภาพวาดของเฟอร์เมร์ ในนวนิยายเฟอร์เมร์มีความใกล้ชิดกับครีต สาวใช้ที่เฟอร์เมร์จ้างให้เป็นผู้ช่วยและให้นั่งเป็นแบบให้ ขณะที่ใส่ต่างหูข้างหนึ่งของภรรยา นวนิยายได้รับการสร้างเป็นภาพยนตร์ในชื่อเดียวกันในปี ค.ศ. 2003 และต่อมาเป็นละครในปี ค.ศ. 2008
อ่านเพิ่ม

Liedtke, Walter A. (2001). Vermeer and the Delft School. Metropolitan Museum of Art. ISBN 9780870999734. OCLC 893698712.
แหล่งข้อมูลอื่น

มุมมองเชิงลึกของภาพ สาวใส่ต่างหูมุก เก็บถาวร 2020-01-31 ที่ เวย์แบ็กแมชชีน
การวิเคราะห์ภาพ สาวใส่ต่างหูมุก
An investigation into the illumination of Vermeer’s Girl with a Pearl Earring
Vermeer, สาวใส่ต่างหูมุก, ColourLex
February 2018 NYT Article
Essential Vermeer, ลากเมาส์เหนือภาพเพื่อค้นพบรายละเอียด
Girl with a Pearl Earring ที่เว็บไซต์ของเมาริตส์เฮยส์
| ด ค กจิตรกรรมโดยโยฮันเนิส เฟอร์เมร์ |
| --- | --- |
 พระเยซูในบ้านมาร์ธาและแมรี (ค.ศ. 1654–1655)  นักบุญแพร็กซิดิส (ราว ค.ศ. 1655)  ไดแอนาและผู้ติดตาม (ราว ค.ศ. 1655–1656)  โสเภณี (ค.ศ. 1656)  เด็กสาวอ่านจดหมายริมหน้าต่าง (ค.ศ. 1657)  สตรีหลับ (ค.ศ. 1657)  ถนนสายเล็ก (ค.ศ. 1657/58)  เจ้าหน้าที่กับเด็กสาวหัวเราะ (ราว ค.ศ. 1657)  สตรีเทนม (ราว ค.ศ. 1658)  แก้วไวน์ (ค.ศ. 1658–1660)  สตรีกับแก้วไวน์ (ราว ค.ศ. 1659)  ทิวทัศน์เมืองเดลฟท์ (ค.ศ. 1659–1660)  สตรีถูกขัดจังหวะ (ค.ศ. 1660–1661)  สตรีใส่เสื้อสีน้ำเงินยืนอ่านจดหมาย (ค.ศ. 1663–1664)  บทเรียนดนตรี (ค.ศ. 1662/1665)  สตรีเล่นลูทริมหน้าต่าง (ราว ค.ศ. 1663)  สตรีกับสร้อยไข่มุก (ค.ศ. 1662–1664)  สตรีกับเหยือกน้ำ (ค.ศ. 1660–1662)  สตรีถือตาชั่ง (ค.ศ. 1662–1663)  สตรีเขียนจดหมาย (ค.ศ. 1665–1666)  สาวใส่ต่างหูมุก (ราว ค.ศ. 1665)  เล่นดนตรี (ค.ศ. 1665–1666)  ภาพเหมือนสตรีสาว (ค.ศ. 1666–1667)  ศิลปะของการเขียนภาพ (ค.ศ. 1666/1667)  เจ้านายและสาวใช้ (ค.ศ. 1667/1668)  สตรีใส่หมวกแดง (ค.ศ. 1668)  นักดาราศาสตร์ (ค.ศ. 1668)  นักภูมิศาสตร์ (ค.ศ. 1668/1669)  คนถักลูกไม้ (ค.ศ. 1669/1670)  จดหมายรัก (ค.ศ. 1669/1670)  สตรีเขียนจดหมายกับสาวใช้ (ค.ศ. 1670)  สตรีสาวหน้าเครื่องดนตรี (ราว ค.ศ. 1670–1672)  อุปมานิทัศน์ของความศรัทธา (ค.ศ. 1671/1674)  คนเล่นกีตาร์ (ค.ศ. 1672)  สตรียืนข้างเครื่องดนตรี (ค.ศ. 1673/1675)  สตรีนั่งหน้าเครื่องดนตรี (ค.ศ. 1673/1675) 
 รายชื่อภาพเขียนโดยโยฮันเนิส เฟอร์เมร์  ภาพเขียนโดยโยฮันเนิส เฟอร์เมร์  จิตรกรรมยุคทองของเนเธอร์แลนด์ 
จิตรกรที่มีบทความเกี่ยวกับภาพเขียน ·  จิตรกรที่มีรายชื่อศิลปะ ·  จิตรกรรมแบ่งตามสมัย ·  จิตรกรรมแบ่งตามคริสต์ทศวรรษ ·  จิตรกรรมแบ่งตามประเภท ·  จิตรกรรมแบ่งตามหัวเรื่อง
นาซึนะ มิกิ

| นาซึนะ มิกิ |
| --- | --- |
ชื่อท้องถิ่น: 三木 なずな
เกิด:  สาธารณรัฐจีน ไทเป
ภาษา: ญี่ปุ่น
ช่วงเวลา: ปี 2013 -
แนว: ไลต์โนเวล
นาซึนะ มิกิ (ญี่ปุ่น: 三木 なずな; โรมาจิ: Miki Nazuna) เป็นนักแต่งไลต์โนเวลญี่ปุ่น เกิดและเติบโตในเมืองไทเป ไต้หวัน ภาษาแม่คือภาษาจีน แต่แต่งนิยายเป็นภาษาญี่ปุ่น เป็นสมาชิกของสมาคมนักเขียนนิยายสืบสวนสอบสวนแห่งญี่ปุ่น และ สมาคมนักเขียนมังงะญี่ปุ่น ที่มาของนามปากกามาจากคำสลับอักษรของชื่อนักพากย์ นานะ มิซึกิ
ปัญญาอ่อน

| ภาวะปัญญาอ่อน mental retardation> บัญชีจำแนกและลิงก์ไปภายนอก |
| --- | --- |
ICD-10: F70-F79
ICD-9: 317-319
DiseasesDB: 4509
MedlinePlus: 001523
eMedicine: med/3095 neuro/605
MeSH: D008607
ความบกพร่องทางสติปัญญา หรือ ปัญญาอ่อน (อังกฤษ: mental retardation, ย่อ: MR; intellectual disability, ย่อ: ID) เป็นความผิดปกติของการเจริญทางประสาททั่วกาย มีลักษณะคือ สมรรถนะของการรู้คิดบกพร่องอย่างสำคัญและขาดพฤติกรรมการปรับตัวตั้งแต่สองอย่างขึ้นไป เดิมนิยามปัญญาอ่อนว่ามีคะแนนระดับเชาวน์ปัญญา (IQ) ต่ำกว่า 70 ในอดีตปัญญาอ่อนมักมุ่งสนใจการรับรู้แทบทั้งหมด แต่นิยามปัจจุบันรวมเอาองค์ประกอบที่เกี่ยวข้องกับการทำงานของจิตและที่เกี่ยวข้องกับทักษะการทำงานของบุคคลในสิ่งแวดล้อมของเขา ผลคือ บุคคลที่มีระดับเชาวน์ปัญญาต่ำกว่าค่าเฉลี่ยอาจไม่ถือว่าปัญญาอ่อนก็ได้ ปัญญาอ่อนแบบมีลักษณะเฉพาะ เป็นความบกพร่องทางสติปัญญาที่เกี่ยวข้องกับสัญญาณและอาการทางการแพทย์และพฤติกรรมอื่น ปัญญาอ่อนแบบไม่มีลักษณะเฉพาะ หมายความว่า เป็นความบกพร่องทางสติปัญญาที่เกิดโดยไม่มีความผิดปกติอื่นร่วมกัน
โรงเรียนปทุมคงคา

| โรงเรียนปทุมคงคา |
| --- | --- |
Patumkongka School

ที่ตั้ง

920 ถนนสุขุมวิท แขวงพระโขนง เขตคลองเตย กรุงเทพมหานคร 10110  ไทย
พิกัด: 13°43′09″N 100°34′53″E﻿ / ﻿13.719103°N 100.581272°E﻿ / 13.719103; 100.581272
ข้อมูล
ชื่ออื่น: ป.ค. (PK)
ประเภท: รัฐบาล สังกัด สพฐ.
คติพจน์: คติพจน์ ศึกษาดี มีวินัย ใจนักกีฬา ปรัชญา รกฺเขยยฺ อตฺต โนสาธํ ลวนํ โลนตํ ยถา พึงรักษาความดีของตน ดั่งเกลือรักษาความเค็ม
สถาปนา: 16 สิงหาคม พ.ศ. 2443 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช หากใช้เป็นคริสต์ศักราช กรุณาใช้ แม่แบบ:Age in years and days )
ผู้ก่อตั้ง: พระครูใบฎีกาเหลียน (พระยาสีมานนทปริญญา)
เขตการศึกษา: คลองเตย
รหัส: 1010720125
ผู้อำนวยการ: นางสุพัฒตรา ไชยเมือง
สี: น้ำเงิน - ฟ้า
เพลง: น้ำเงิน-ฟ้า
ดอกไม้: ดอกบัว
เว็บไซต์: www.patumkongka.ac.th
โรงเรียนปทุมคงคา (อังกฤษ: Patumkongka School, ย่อ: ป.ค., PK) เป็นโรงเรียนชายล้วนระดับมัธยมศึกษา สังกัดกระทรวงศึกษาธิการ ตั้งอยู่เลขที่ 920 ถนนสุขุมวิท แขวงพระโขนง เขตคลองเตย กรุงเทพมหานคร อยู่ภายใต้สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ เป็นโรงเรียนประจำวัดปทุมคงคา ก่อตั้งขึ้นใน 16 สิงหาคม พ.ศ. 2443 ตามพระราชดำริของพระบาทสมเด็จพระจุลจอมเกล้าเจ้าอยู่หัว
ประวัติ

โรงเรียนปทุมคงคาก่อตั้งขึ้นเมื่อวันที่ 16 สิงหาคม พ.ศ. 2443 โดยพระครูใบฎีกาเหลียน โดยใช้กุฏิของท่านเป็นสถานที่สอน ต่อมาในปี พ.ศ. 2444 ได้ย้ายไปสอนที่เรือนท่านพร ซึ่งเป็นเรือนไม้ 2 ชั้น และใช้ชื่อโรงเรียนว่า “โรงเรียนมัธยมวัดปทุมคงคา”
ในปี พ.ศ. 2445 กระทรวงศึกษาธิการได้จัดตั้งโรงเรียนรัฐบาลขึ้นในวัดตามโครงการการศึกษา ท่านเจ้าอาวาสและคณะครูจึงได้มอบโรงเรียนวัดให้แก่รัฐบาล พร้อมทั้งเครื่องอุปกรณ์การสอนทั้งหมด ใช้ชื่อว่า “โรงเรียนมัธยมวัดปทุมคงคา” ครูใหญ่คนแรกคือ นายสนธิ์
ต่อมาโรงเรียนได้เปิดสอนตั้งแต่ระดับประถมศึกษาถึงมัธยมศึกษา แต่ในปี พ.ศ. 2482 ได้ยุบการสอนชั้นประถมศึกษา และเปิดสอนเฉพาะชั้นมัธยมศึกษาตอนปลายเท่านั้น
ในปี พ.ศ. 2490 นายสกล สิงหไพศาล ย้ายมาดำรงตำแหน่งอาจารย์ใหญ่ ได้พยายามพัฒนาโรงเรียนให้เติบโตขึ้น โดยขอขยายชั้นเรียนเพิ่มขึ้น และในปี พ.ศ. 2506 โรงเรียนได้เปิดสอนตั้งแต่ระดับมัธยมศึกษาตอนต้นถึงระดับมัธยมศึกษาตอนปลาย
เนื่องจากที่ทางโรงเรียนแคบมากและมีความลำบากยิ่ง จึงได้มีการย้ายโรงเรียนไปอยู่ที่แห่งใหม่ เลขที่ 920 ถนนสุขุมวิท แขวงพระโขนง เขตพระโขนง กรุงเทพมหานคร เมื่อวันที่ 7 มกราคม พ.ศ. 2508
ต่อมาในปี พ.ศ. 2520 กระทรวงศึกษาธิการได้ประกาศใช้แผนพัฒนาการศึกษาแห่งชาติฉบับที่ 9 ซึ่งมีผลทำให้โรงเรียนปทุมคงคาเปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 จนถึงปัจจุบัน
อยุ่ติดกับวัดปทุมคงคาราชวรวิหาร
ทำเนียบผู้บริหาร

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | พระครูใบฎีกาเหลียน (พระยาสีมานนทปริญญา) | พ.ศ. 2443 - พ.ศ. 2445 |
| 2 | ครูสนธิ์ | พ.ศ. 2445 - พ.ศ. 2451 |
| 3 | พระยาศึกษาสมบูรณ์ (หม่อมหลวงแหยม อินทรางกูร) | พ.ศ. 2451 - พ.ศ. 2454 |
| 4 | นอร์แมน ซัตตัน (Norman Sutton) | พ.ศ. 2454 - พ.ศ. 2458 |
| 5 | เย.ซี. เซดชวิค (J.C. Sedgewick) | พ.ศ. 2458 - พ.ศ. 2462 |
| 6 | เอ.ซี.  เชิชชิล (Arthor C. Churchill) | พ.ศ. 2463 - พ.ศ. 2475 |
| 7 | หลวงบุญปาลิตวิชชาสาสก์ (บุญเลี้ยง บุญญปกรณ์) | พ.ศ. 2476 - พ.ศ. 2482 |
| 8 | อำมาตย์ตรี หลวงบรรสบวิชาฉาน (เจน นิยมวิภาต) | พ.ศ. 2482 - พ.ศ. 2485 |
| 9 | นายสวัสดิ์ ภูมิรัตน์ | พ.ศ. 2485 - พ.ศ. 2486 |
| 10 | ขุนจรรยาวิจัย (สารี มะกรสาร) | พ.ศ. 2486 - พ.ศ. 2487 |
| 11 | นายสนอง สุขสมาน | พ.ศ. 2487 - พ.ศ. 2490 |
| 12 | นายสกล สิงหไพศาล | พ.ศ. 2490 - พ.ศ. 2507 |
| 13 | นายวินัย เกษมเศรษฐ | พ.ศ. 2507 - พ.ศ. 2509 |
| 14 | นายมนตรี ชุติเนตร | พ.ศ. 2509 - พ.ศ. 2523 |
| 15 | นายประยูร ธีระพงษ์ | พ.ศ. 2523 - พ.ศ. 2526 |
| 16 | นายเจตน์ แก้วโชติ | พ.ศ. 2526 - พ.ศ. 2528 |
| 17 | นายอุดม วัชรสกุณี | พ.ศ. 2528 - พ.ศ. 2530 |
| 18 | นายอดิเรก รัตนธัญญา | พ.ศ. 2530 - พ.ศ. 2533 |
| 19 | นายอัศวิน วรรณวินเวศร์ | พ.ศ. 2533 - พ.ศ. 2535 |
| 20 | นายนพคุณ ทรงชาติ | พ.ศ. 2535 - พ.ศ. 2537 |
| 21 | นายดำรง อโนภาส | พ.ศ. 2537 - พ.ศ. 2540 |
| 22 | นายสุรินทร์ ต่อเนื่อง | พ.ศ. 2540 - พ.ศ. 2541 |
| 23 | นายวิวัฒน์ พวงมะลิต | พ.ศ. 2541 - พ.ศ. 2542 |
| 24 | นายปัญญา คล้ายจันทร์ | พ.ศ. 2542 - พ.ศ. 2543 |
| 25 | นายวิเชียร อนันต์มหพงศ์ | พ.ศ. 2544 - พ.ศ. 2544 |
| 26 | นายประกาศิต ยังคง | พ.ศ. 2544 - พ.ศ. 2546 |
| 27 | นายสุนันทวิทย์ พลอยขาว | พ.ศ. 2546 - พ.ศ. 2551 |
| 28 | นายนาวี ยั่งยืน | พ.ศ. 2551 - พ.ศ. 2554 |
| 29 | นายสำรวย ไชยยศ | พ.ศ. 2554 - พ.ศ. 2557  |
| 30 | นางสุภัทร เงินดี | พ.ศ. 2557 - พ.ศ.2562  |
| 31 | นายดาวหยาด ขันธ์เพชร | พ.ศ.2563 - พ.ศ.2565 |
| 32 | นายคมศักดิ์ หาญสิงห์ | พ.ศ.2565 - พ.ศ.2566 |
| 33 | นายสมศักดิ์ สนกนก | พ.ศ.2566 - 2567 |
| 34 | นางสุพัฒตรา ไชยเมือง | พ.ศ.2567 - ปัจุบัน |